gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3930, del 01-02-2001 (2001/662)

Informació pública del projecte d'homologació sectorial modificativa i pla especial de reserva de sòl i ordenació d'usos Balcó al Mar.
--------------------------------------------------------------------------------------------------------------------------------------

### Dades del document

Número de DOGV
:   3930

Data del DOGV
:   01-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/662


Organisme emissor
:   Ajuntament de València

Tipus de document
:   Anunci

Informació pública del projecte d'homologació sectorial modificativa i pla especial de reserva de sòl i ordenació d'usos Balcó al Mar. [2001/F662]
  
El Ple de l'Ajuntament, en la sessió del dia 29 de desembre de 2000, va adoptar l'acord següent:
  
«Vista la documentació aportada per la societat municipal Aumsa, així com l'informe del Servei de Planejament, i en virtut del que s'estableix en l'article 38.2 de la Llei Reguladora de l'Activitat Urbanística en relació amb la disposició addicional tercera, s'acorda:
  
Sotmetre a informació pública pel termini d'un mes, mitjançant anuncis en el Diari Oficial de la Generalitat Valenciana i en un diari no oficial d'àmplia difusió a la localitat, el projecte d'homologació sectorial modificativa i pla especial de reserva de sòl i ordenació d'usos Balcó al Mar, amb catàleg de béns protegits, amb l'efecte suspensiu de llicències prescrit en l'article 57 de la Llei Reguladora de l'Activitat Urbanística i restants preceptes que hi concorden.»
  
I de conformitat amb el que s'estableix en els articles 38.a) de la Llei 6/1994, Reguladora de l'Activitat Urbanística, s'obri el període d'informació pública durant el termini d'un mes, comptador des de l'endemà de la publicació d'aquest acord en els diaris corresponents. L'expedient es troba a disposició del públic a les dependències del nou ajuntament, avinguda d'Aragó, planta baixa, Oficina d'Informació, de 09.00 a 13.00 hores.
Diari Oficial de la Generalitat Valenciana


Sumari del DOGV 4121, del 06-11-2001 (2001/10035)

Informació pública de l'aprovació de la proposta dels convenis mitjançant els quals se cedeixen a l'ajuntament els terrenys necessaris per a l'execució de la ronda Santigons.
------------------------------------------------------------------------------------------------------------------------------------------------------------------------------

### Dades del document

Número de DOGV
:   4121

Data del DOGV
:   06-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/10515


Organisme emissor
:   Ajuntament de Puçol

Tipus de document
:   Anunci

Informació pública de l'aprovació de la proposta dels convenis mitjançant els quals se cedeixen a l'ajuntament els terrenys necessaris per a l'execució de la ronda Santigons. [2001/M10340]
  
El ple de l'ajuntament, en sessions celebrades els dies 3 d'octubre de 2000 i 29 de juny de 2001, va acordar l'aprovació de la proposta de conveni que s'ha de concloure amb els germans Guillot Roca, així com la proposta de conveni a subscriure amb la senyora María Magdalena Sebastiá Pallarés, mitjançant els quals se cedeixen a l'ajuntament els terrenys de la propietat d'aquests necessaris per a l'execució de la ronda Santigons, a canvi de la reserva de l'aprofitament corresponent.
  
De conformitat amb el que estableix la disposició addicional quarta de la Llei 4/1992, del Sòl no Urbanitzable, de la Generalitat Valenciana, s'exposa al públic l'expedient complet durant un termini de 15 dies hàbils.
  
Durant aquest termini, qualsevol persona interessada podrà examinar la documentació i presentar-hi les al·legacions que estime oportunes.
  
Transcorregut aquest termini sense que es presente cap al·legació, s'entendran elevats a definitius els acords adoptats.
Diari Oficial de la Generalitat Valenciana


Sumari del DOGV 3984, del 23-04-2001 (2001/3213)

Informació pública del programa de la unitat d'execució I industrial, carretera d'Almoines, i els corresponents projectes d'urbanització i reparcel·lació forçosa.
------------------------------------------------------------------------------------------------------------------------------------------------------------------

### Dades del document

Número de DOGV
:   3984

Data del DOGV
:   23-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3213


Organisme emissor
:   Ajuntament de Rafelcofer

Tipus de document
:   Anunci

Informació pública del programa de la unitat d'execució I industrial, carretera d'Almoines, i els corresponents projectes d'urbanització i reparcel·lació forçosa. [2001/Q3213]
  
En compliment del que estableixen els articles 46, 69 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), es fa públic que, mitjançant l'acord del plenari de l'ajuntament, de data 12 de desembre de 2000, se sotmet a informació pública, pel termini de 20 dies, l'alternativa tècnica i la proposició juridicoeconòmica del programa de la unitat d'execució I industrial, carretera d'Almoines, i els corresponents projectes d'urbanització i reparcel·lació forçosa, redactats d'ofici per l'ajuntament, que afecten una superfície de 15.779 metres quadrats, que limita al nord amb el barranc de la Palmera; sud i oest, amb la carretera CV-679 d'Almoines a l'Alqueria de la Comtessa i est, amb límit de sòl urbà.
  
Durant el període d'informació pública regirà el que estableixen els articles esmentats i, per tant, podran formular-se al·legacions sobre l'alternativa tècnica del programa i sobre el projecte d'urbanització, que podran ser objecte de pública consulta a l'ajuntament, podran presentar-se altres alternatives tècniques, cabrà la pròrroga per 20 dies addicionals si, durant els 10 primers dies d'informació pública, alguna persona es compromet a presentar una alternativa tècnica substancialment distinta a la inicial i presta la caució corresponent, i podran presentar-se proposicions juridicoeconòmiques durant els cinc dies següents al venciment del tràmit d'informació pública. L'acte d'obertura de les pliques es farà a les 12.00 hores del dia següent hàbil per a la conclusió del termini per a presentar-les i, durant els 10 dies següents, les actuacions podran ser objecte de consulta i al·legacions, i els competidors podran associar-se unint les proposicions. Així mateix, podran formular-se al·legacions o realitzar-se les actuacions legalment previstes en relació amb el projecte de reparcel·lació forçosa.
Diari Oficial de la Generalitat Valenciana


Sumari del DOGV 4015, del 06-06-2001 (2001/5380)

Informació pública de l'alternativa tècnica de programa per al desenvolupament d'una actuació aïllada, per a la reconstrucció de l'edifici c/ Circumval·lació núm. 11 i avinguda de la Constitució números 53 i 55.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4015

Data del DOGV
:   06-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/5380


Organisme emissor
:   Ajuntament de Paterna

Tipus de document
:   Anunci

Informació pública de l'alternativa tècnica de programa per al desenvolupament d'una actuació aïllada, per a la reconstrucció de l'edifici c/ Circumval·lació núm. 11 i avinguda de la Constitució números 53 i 55. [2001/X5380]
  
Aquesta Alcaldia, mitjançant Decret del 22 de maig de l'any 2001, núm. 1733, ha resolt sotmetre a informació pública, l'alternativa tècnica per al desenvolupament d'una actuació aïllada, tramesa a instància de la Sociedad Urbanística Municipal de Paterna (SUMPA), per a la reconstrucció de l'edifici situat al carrer de la Circumval·lació número 11, i avinguda de la Constitució números 53 i 55; de conformitat i als efectes previstos en l'article 45 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Cosa que se sotmet a informació pública, d'acord amb allò que disposa l'article 46 de la Llei 6/1994, abans esmentada; advertint de la possibilitat de formular al·legacions, proposicions juridicoeconòmiques en competència i alternatives tècniques, pel termini de vint dies hàbils, comptat des de la publicació de l'edicte al Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3919, del 17-01-2001 (2001/261)

Informació pública de l'aprovació del projecte d'urbanització de la unitat d'execució única del pla de reforma interior del Perellonet, àrea PS3-9.
---------------------------------------------------------------------------------------------------------------------------------------------------

### Dades del document

Número de DOGV
:   3919

Data del DOGV
:   17-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/261


Organisme emissor
:   Ajuntament de València

Tipus de document
:   Anunci

Informació pública de l'aprovació del projecte d'urbanització de la unitat d'execució única del pla de reforma interior del Perellonet, àrea PS3-9. [2001/X261]
  
La Comissió de Govern, en la sessió ordinària del dia 15 de desembre de 2000, va acordar:
  
Vista la sol·licitud formulada pel senyor Juan Sánchez abril, en qualitat de representant legal de l'entitat mercantil J. S. Moreyra, SL, vistos els informes del Servei Cicle Integral de l'Aigua, Coordinació d'Obres en la Via Pública, Jardineria i Paisatge, Prevenció d'Incendis i Unitat Tècnica d'Enllumenat, s'acorda:
  
1. Aprovar el projecte d'urbanització de la unitat d'execució única del pla de reforma interior del Perellonet, àrea PS3-9 del PGOU de València, presentat per l'entitat mercantil J. S. Moreyra, SL, en la seua qualitat d'agent urbanitzador, amb la condició que s'adapte a l'informe emés pel Servei de Transports i Circulació, de data 2 de novembre de 2000, i hi dispose les correccions tècniques i condicions que s'especifiquen en l'informe del cap del Servei de Coordinació d'Obres en Via Pública i Manteniment d'Infraestructures, de data 24 de novembre de 2000.
  
2. Publicar en el Diari Oficial de la Generalitat Valenciana el present acord segons el que disposa l'article 34 de la Llei 6/1994, Reguladora de l'Activitat Urbanística.
  
Contra l'acte anteriorment transcrit, que és definitiu en la via administrativa, i de conformitat amb el que estableix la Llei de Règim Jurídic de les Administracions Públiques i del Procediment Administratiu Comú, i en la Llei Reguladora de la Jurisdicció Contenciosa Administrativa, vostè podrà interposar un dels recursos següents:
  
a) Amb caràcter potestatiu, recurs de reposició davant del mateix òrgan que dictà l'acte recorregut, en el termini d'un mes comptador des l'endemà de la recepció d'aquesta notificació.
  
Si transcorregués un mes des de l'endemà de la interposició del recurs de reposició sense que aquest haja estat resolt, podrà entendre que ha estat desestimat i interposar-hi recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
b) Recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, dins dels del termini de dos mesos comptador des de l'endemà de la recepció d'aquesta notificació.
  
Tot això sense perjudici que puga exercir qualsevol altre recurs o acció que estime procedent.
Diari Oficial de la Generalitat Valenciana


Sumari del DOGV 4072, del 27-08-2001 (2001/8086)

Informació pública del programa per a l'execució de la unitat número 58 del Pla General d'Ordenació Urbana.
-----------------------------------------------------------------------------------------------------------

### Dades del document

Número de DOGV
:   4072

Data del DOGV
:   27-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8086


Organisme emissor
:   Ajuntament d'Elda

Tipus de document
:   Anunci

Informació pública del programa per a l'execució de la unitat número 58 del Pla General d'Ordenació Urbana. [2001/F8086]
  
S'anuncia l'obertura d'un període d'informació pública de 20 dies, comptats des de l'endemà de la publicació de l'anunci en el Diari Oficial de la Generalitat Valenciana. La informació pública es refereix al programa promogut per Naves Los Luceros, SL, junt amb l'estudi de detall i el projecte d'urbanització, per a l'execució de la unitat d'execució número 58 del Pla General d'Ordenació Urbana.
  
Aquesta documentació podrà examinar-se durant el període expressat a l'Oficina Tècnica de l'Ajuntament d'Elda, a fi que es puguen presentar en aquest període tant al·legacions com alternatives tècniques si desitgen competir amb la que s'exposa al públic, juntament amb proposicions juridicoeconòmiques per a executar qualsevol de les alternatives. Tot això segons el que disposen els articles 46 i 47 de l'esmentada Llei Valenciana 6/1994, de 15 de novembre.
  
Les proposicions juridicoeconòmiques es presentaran al Registre General de l'ajuntament en plica tancada, dins dels cinc dies següents al venciment del termini anterior, amb la documentació que s'assenyala en els apartats C) i D) de l'article 32 de la Llei Reguladora de l'Activitat Urbanística.
  
L'acte d'obertura de pliques tindrà lloc a l'ajuntament a les 10.30 hores del següent dia hàbil després de la conclusió del termini per a presentar-les. Durant els 10 dies següents al de l'obertura de pliques, totes les actuacions estaran a disposició del públic per a consultar-les i presentar-hi al·legacions, abans de l'aprovació del programa i l'adjudicació de l'execució.
  
Igualment, segons l'article 29.9.C) de la Llei Reguladora de l'Activitat Urbanística, els propietaris que expressament declinen cooperar per entendre inconvenient o imprudent el desenvolupament urbanístic dels seus terrenys, poden renunciar a això si demanen, mitjançant sol·licitud presentada en document públic abans de l'acord aprovatori del programa, l'expropiació i pagament d'acord amb el seu valor inicial o el que corresponga conforme a la legislació estatal a la condició de sòl urbanitzable no programat. Aquest acord aprovatori determinarà la incoació de l'expedient de determinació del preu just per a la finca corresponent.
Diari Oficial de la Generalitat Valenciana


Sumari del DOGV 4061, del 09-08-2001 (2001/7840)

Informació pública del projecte de reparcel·lació i del projecte d'urbanització de la UA-1 del polígon 11-A del Pla General d'Ordenació Urbana del 1985.
--------------------------------------------------------------------------------------------------------------------------------------------------------

### Dades del document

Número de DOGV
:   4061

Data del DOGV
:   09-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7840


Organisme emissor
:   Ajuntament de Guardamar del Segura

Tipus de document
:   Anunci

Informació pública del projecte de reparcel·lació i del projecte d'urbanització de la UA-1 del polígon 11-A del Pla General d'Ordenació Urbana del 1985. [2001/7840]
  
L'urbanitzador, Sierra Toledana, SA, ha formulat el projecte d'urbanització i el projecte de reparcel·lació de la UA-1 del polígon 11-A.
  
Per tant, de conformitat amb els articles 46, 69 i concordants de la Llei Reguladora de l'Activitat Urbanística, i l'article 139 del Reglament de Planejament de la Generalitat Valenciana, se sotmet a informació pública tota la documentació presentada, pel termini de 20 dies, a comptar des de la publicació d'aquest anunci en el Diari Oficial de la Generalitat Valenciana, durant els quals podrà consultar-se en la Secció d'Urbanisme d'aquest ajuntament de 10.00 a 14.00 hores, a l'efecte de formular-hi al·legacions.
Diari Oficial de la Generalitat Valenciana


Sumari del DOGV 3998, del 14-05-2001 (2001/4471)

Notificació de liquidació practicada en execució de la sentència del Tribunal Superior de Justícia de la Comunitat Valenciana núm. 848/99, de 17 de juliol de 1999.
-------------------------------------------------------------------------------------------------------------------------------------------------------------------

### Dades del document

Número de DOGV
:   3998

Data del DOGV
:   14-05-2001

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2001/4471


Organisme emissor
:   Universitat de València

Tipus de document
:   Edicte

Notificació de liquidació practicada en execució de la sentència del Tribunal Superior de Justícia de la Comunitat Valenciana núm. 848/99, de 17 de juliol de 1999. [2001/X4471]
  
En relació amb la sentència núm. 848/99, de 17 de juliol de 1999, dictada per la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, en la qual es reconeix el dret de la recurrent a la percepció d'interessos sobre les quantitats ja liquidades per la Universitat de València, en execució de la Resolució del rector, de data 26 d'octubre de 1992, per no haver pogut notificar a la interessada al seu domicili la nova liquidació per causa no imputable a aquesta administració, i d'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, se cita la interessada que a continuació s'indica a comparèixer en el termini dels deu dies següents a la publicació d'aquesta notificació a la seu del Servei de Recursos Humans (PDI) de la Universitat de València, al carrer de l'Antiga Senda de Senent, 11, de València, per notificar per fer efectiva la liquidació del procediment que s'indicarà, de la tramitació del qual és responsable aquest Servei. Si, després de transcórrer aquest termini, no s'hi hagués comparegut, es considerarà que s'ha fet la notificació a partir de l'endemà del venciment del termini.
  
Interessada: Izquierdo Soler, Pilar
  
Adreça: c/ de Misser Mascó, 2-10
  
Procediment: Pagament indemnització i execució sentència
Diari Oficial de la Generalitat Valenciana


Sumari del DOGV 4118, del 31-10-2001 (2001/10433)

DECRET 168/2001, de 30 d'octubre, del Govern Valencià, pel qual nomena el senyor Enrique Esteve Mollá director general de Patrimoni Artístic de la Conselleria de Cultura i Educació.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   4118

Data del DOGV
:   31-10-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/10931


Data del document
:   31-10-2001

Organisme emissor
:   Conselleria de Cultura i Educació

Tipus de document
:   Decret

Anàlisi jurídica

 Descriptors 

:   * Conselleria Cultura i Educació

DECRET 168/2001, de 30 d'octubre, del Govern Valencià, pel qual nomena el senyor Enrique Esteve Mollá director general de Patrimoni Artístic de la Conselleria de Cultura i Educació. [2001/10702]
  
Segons que disposen els articles 21.a), 35.b) i 40 de la Llei de la Generalitat Valenciana 5/1983, de 30 de desembre, el Govern Valencià, i a proposta del conseller de Cultura i Educació, en la reunió del dia 30 d'octubre de 2001, acorda nomenar director general de Patrimoni Artístic el senyor Enrique Esteve Mollá.
  
Aquest decret tindrà efectes el mateix dia de la publicació al Diari Oficial de la Generalitat Valenciana.
  
València, 30 d'octubre de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,
Diari Oficial de la Generalitat Valenciana


Sumari del DOGV 4040, del 11-07-2001 (2001/6736)

Informació pública dels censos electorals de les cambres de Comerç de la Comunitat Valenciana.
----------------------------------------------------------------------------------------------

### Dades del document

Número de DOGV
:   4040

Data del DOGV
:   11-07-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/6736


Organisme emissor
:   Consell de Cambres Oficials de Comerç, Indústria i Navegació de la Comunitat Valenciana

Tipus de document
:   Anunci

Informació pública dels censos electorals de les cambres de Comerç de la Comunitat Valenciana. [2001/X6736]
  
Eleccions per a la renovació dels membres del ple de les cambres oficials de Comerç, Indústria i Navegació de la Comunitat Valenciana.
  
Obert el període electoral amb data 27 de juny de 2001, segons Ordre de 25 de juny de 2001, del Ministeri d'Economia (BOE de 26.06.2001), i Resolució del director general de Comerç i Consum de la Generalitat Valenciana (DOGV de 03.07.2001), per les quals es declara obert el procés electoral per a la renovació dels plens de les cambres oficials de Comerç, Indústria i Navegació d'Espanya, les cambres de València, Alacant, Castelló de la Plana, Alcoi i Orihuela anuncien que n'han quedat exposats els censos electorals actualitzats a 1 de gener de 2001, durant el termini de trenta dies naturals, que finalitzarà el dia 7 de agosto pròxim.
  
Els censos electorals de cada cambra podran ser consultats per tots els seus electors a:
  
Cambra Oficial de Comerç, Indústria i Navegació de València:
  
Seu social: c/ Poeta Querol, 15 (València)
  
Delegació de la Vall d'Albaida: c/ Literat Pare Galiana, 14 (Ontinyent)
  
Delegació de Gandia: plaça de la Llum, 6 Polígon Alcodar (Gandia)
  
Delegació de Xàtiva: c/ Baixada del Carme, 10-baix (Xàtiva)
  
Delegació de Torrent: Av. País Valencià, 25-2n-3ª (Torrent)
  
Delegació d'Alzira: c/ Xúquer, 56-entresòl (Alzira)
  
Cambra Oficial de Comerç, Indústria i Navegació d'Alacant:
  
Seu social: c/ Sant Ferran, 4 (Alacant)
  
Delegació de Dénia: c/ Ramón y Cajal, 12 (Dénia)
  
Delegació d'Elx: c/ Marià Benlliure, 4 (Elx)
  
Cambra Oficial de Comerç, Indústria i Navegació de Castelló:
  
Seu social: avinguda dels germans Bou, 79 (Castelló de la Plana)
  
Cambra Oficial de Comerç i Indústria d'Alcoi:
  
Seu social: avinguda del Pont de Sant Jordi, 3-3ª (Alcoi)
  
Cambra Oficial de Comerç i Indústria d'Orihuela
  
Seu social: avinguda de la Vega, 22 (Orihuela).
  
Es recorda que tenen la condició d'electors d'aquestes corporacions, les persones naturals o jurídiques, nacionals o estrangeres, que exercesquen activitats comercials, industrials o navilieres a territori nacional i compten amb establiments, delegacions o agències en la circumscripció de cada cambra.
  
Les reclamacions sobre la inclusió o exclusió de les empreses en els grups i categories corresponents, podran presentar-se fins al dia 20 d'agost de 2001.
  
València, 5 de juliol de 2001
  
El president del Consell de Cambres,
  
ARTURO VIROSQUE RUIZ
  
El director general,
  
JOSÉ LUIS COLVÉE MILLET